CELEX: 32022D0012
Language: hu
Date: 2021-12-02 00:00:00
Title: A Tanács (EU) 2022/12 határozata (2021. december 2.) a Földközi-tenger tengeri környezetének és partvidékének szennyezés elleni védelméről szóló egyezmény (a Barcelonai Egyezmény) és jegyzőkönyvei szerződő feleinek 22. ülésén a Földközi-tenger teljes területének a hajókról történő szennyezés megelőzéséről szóló nemzetközi egyezmény (MARPOL-egyezmény) VI. melléklete alapján kénoxid-kibocsátás-ellenőrzési területként (Med SOx ECA) való kijelölésére vonatkozó javaslat benyújtásáról szóló határozat elfogadására tekintettel az Európai Unió nevében képviselendő álláspontról

2022.1.7.   
               
               
                  HU
               
               
                  Az Európai Unió Hivatalos Lapja
               
               
                  L 4/10
               
            
         A TANÁCS (EU) 2022/12 HATÁROZATA
         (2021. december 2.)
         a Földközi-tenger tengeri környezetének és partvidékének szennyezés elleni védelméről szóló egyezmény (a Barcelonai Egyezmény) és jegyzőkönyvei szerződő feleinek 22. ülésén a Földközi-tenger teljes területének a hajókról történő szennyezés megelőzéséről szóló nemzetközi egyezmény (MARPOL-egyezmény) VI. melléklete alapján kénoxid-kibocsátás-ellenőrzési területként (Med SOx ECA) való kijelölésére vonatkozó javaslat benyújtásáról szóló határozat elfogadására tekintettel az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Földközi-tenger tengeri környezetének és partvidékének szennyezés elleni védelméről szóló módosított egyezményt (a továbbiakban: a Barcelonai Egyezmény) az Unió az 1999/802/EK tanácsi határozattal (1) kötötte meg, és az 2004. július 9-én lépett hatályba.
                  
               
                     (2)
                  
                  
                     A Barcelonai Egyezmény 18. cikke (2) bekezdésének vi. pontjával összhangban a Barcelonai Egyezmény és jegyzőkönyvei szerződő feleinek ülése megvitathat és meghozhat minden olyan intézkedést, amely szükségesnek tűnik a Barcelonai Egyezmény és a jegyzőkönyvek céljainak eléréséhez. A Barcelonai Egyezmény és jegyzőkönyvei szerződő feleinek üléseire vonatkozó eljárási szabályzat 43. pontja szerint hacsak a Barcelonai Egyezmény másként nem rendelkezik, a jegyzőkönyveket, pénzügyi keretfeltételeket és érdemi határozatokat a jelenlévő és szavazó szerződő felek kétharmados többségének támogatásával kell elfogadni.
                  
               
                     (3)
                  
                  
                     2021. december 7. és 10. között tartandó 22. ülésükön a Barcelonai Egyezmény és jegyzőkönyvei szerződő felei várhatóan határozatot fogadnak el egy javaslatról (a továbbiakban: a szerződő felek határozata), amelyet a Nemzetközi Tengerészeti Szervezet Tengerikörnyezet-védelmi Bizottságának 2022-ben esedékes 78. ülésszaka (a továbbiakban: MEPC 78) elé fognak terjeszteni és amelynek a Földközi-tenger teljes területét kénoxid-kibocsátás-ellenőrzési területként (Med SOx ECA) kell kijelölnie, és amelynek meg kell határoznia a hatálybalépés napját.
                  
               
                     (4)
                  
                  
                     A szerződő felek határozata a környezetvédelemmel kapcsolatos, amely a Szerződés 4. cikke (2) bekezdése e) pontjának értelmében az Unió és a tagállamok megosztott hatáskörébe tartozik. A szerződő felek határozata nem olyan tárgykörbe tartozik, amelyet már jelentős részben szabályoznak ilyen védelemre vonatkozó uniós szabályok. Az Unió nem kíván élni azzal a lehetőséggel, hogy külső hatáskörét gyakorolja a szerződő felek határozata hatálya alá tartozó kérdések tekintetében, amelyekhez kapcsolódóan hatáskörét belső vonatkozásban még nem gyakorolta.
                  
               
                     (5)
                  
                  
                     Helyénvaló meghatározni az Unió nevében a Barcelonai Egyezmény és jegyzőkönyvei szerződő feleinek ülésén képviselendő álláspontot, mivel a szerződő felek határozata értelmében egy szervezet, melynek az Unió is részes fele, javaslatot terjeszt az MEPC 78 elé a Földközi-tenger teljes területének kénoxid-kibocsátás-ellenőrzési területté (Med SOx ECA) való kijelöléséről, amellyel joghatással bíró jogi aktus jön létre.
                  
               
                     (6)
                  
                  
                     Mivel a szerződő felek határozata korszerűbbé kívánja tenni a Földközi-tenger védelmére vonatkozó követelményeket, ami összhangban áll a tengeri környezetszennyezés csökkentésére és az emberi egészség védelmére irányuló uniós törekvésekkel, az Uniónak támogatnia kell a szerződő felek határozatának elfogadását,
                  
               ELFOGADTA EZT A HATÁROZATOT:
         
            1. cikk
            A Barcelonai Egyezmény és jegyzőkönyvei szerződő feleinek 22. ülésén az Unió nevében azt az álláspontot kell képviselni, hogy az Unió támogatja a Nemzetközi Tengerészeti Szervezet Tengerikörnyezet-védelmi Bizottságának 78. ülésszaka elé terjesztendő, a Földközi-tenger teljes területének kénoxid-kibocsátás-ellenőrzési területként (Med SOx ECA) való kijelölésére vonatkozó javaslat benyújtásáról szóló határozatnak és az intézkedés hatálybalépési időpontja meghatározásának az elfogadását.
         
         
            2. cikk
            A Barcelonai Egyezmény és jegyzőkönyvei szerződő feleinek 22. ülésén bekövetkező fejlemények fényében az Unió képviselői – a tagállamokkal konzultálva – a Tanács további határozata nélkül, a helyszíni koordinációs üléseken megállapodhatnak az 1. cikkben meghatározott álláspont finomításáról.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. december 2-án.
            
               
                  a Tanács részéről
               
               
                  az elnök
               
               J. VRTOVEC
            
         
         
            (1)  A Tanács 1999/802/EK határozata (1999. október 22.) a Földközi-tenger szennyezés elleni védelméről szóló egyezményhez, valamint a hajókról és légi járművekről történő kidobással okozott szennyezésének megelőzéséről szóló jegyzőkönyvhöz csatolt módosítások elfogadásáról (Barcelonai egyezmény) (HL L 322., 1999.12.14., 32. o.).